柯挺

柯挺（），字以拔，號立臺，福建漳州府海澄縣三都（今福建厦门市海沧区东屿村）人，民籍，明朝政治人物。萬曆癸酉解元，萬曆庚辰進士。官至監察御史，有政聲。

 生平 
隆庆二年（1568年）恩貢入國子監，萬曆元年（1573年）參加癸酉科順天府鄉試，高中第一名舉人（解元）。萬曆八年（1580年）登進士第三甲第四十六名。户部觀政，本年授南樂縣知縣。十三年行取，七月选授陕西道監察御史，十四年差查刷光禄寺，十五年差巡按湖广，十六年督南畿学政，鉴拔知士。十九年母丧归里《萬曆八年庚辰科進士履歷便覽》。二十一年京察降调，遂不再出仕。年七十四卒。 清康熙五十四年版《漳州府志•卷二十二•人物》：柯挺，字以㧞，海澄人。以贡入北雍。万历癸酉（1573年），举顺天第一。庚辰（1580年），成进士，授南乐令。減徭役，锄豪强，剔衙蠧，庭无留狱，盜不窥境。迨入觐，署事者以盜告，逮七人，皆诬服。挺至，察其冤，密踪迹盜于清丰县境，得之，七人者皆得白。行取，拜陕西道御史。上疏辨贤奸，请逐都御史雒。寻从祭献陵。时寿宫经营费帑金几二百万矣，有上书请他移者。挺周遭相视良久，曰：“是吉壤也，所不如法者，向耳。”诏诣寿陵面对，咫尺帝座，条答自如。寻赐食。御史召对赐食，非常典也。岁丁亥（1587年），大祲，疏请发临、德二仓粟二十万石赈之。出按楚，值勋阳兵乱，驰入境，诛三卒以殉，变始定。岁饥，设粥赈民，议处宗藩禄米，平乱贼刘汝国等，楚人德之。旋督留都学政，所鉴别皆知名士。丁内艰归。癸巳（1593年）京察，为山陵议相左者齮龁之，遂谪补外，坚卧不出。乐建安山水，徜徉其间，因家焉。年七十四卒，海内门人故吏，生刍絮酒，百舍重趼于霞山剑水间，百年来称希觏云。

事跡
万历十二年（1584年）卜选皇陵（即定陵），原用徐学谟之议，定于大峪山。御史江东之等引通政使司参议梁子琦等“穴下有岩”之言加以反对。柯挺上疏：“夫大峪之山，万马奔腾，四势完美，殆天秘真龙以待陛下”。坚称“若大峪穴下有岩，臣敢以身当之”，人稱“石敢当御史”。《明神宗显皇帝实录卷之一百六十五》：萬曆十三年闰九月丙午，  上阅黄山一岭，至于宝山，及复遂升大峪山，覆阅至于东井平冈地，阅竟于  幄次，召四辅臣入谕云：朕遍阅诸山，惟宝山与大峪相等，但宝山在  二祖陵之间，朕不敢僣分，还用大峪。传与所司兴事无辍。时行等褒赞  圣德。  上亦劳之。有旨：赐随侍勋臣辅臣九卿茶公文璧等，入谢，因致词称贺，而退驾还感思殿，辅臣时行等迎于道傍，  上于马上回顾四臣，命司礼监太监张诚召入殿门。有顷  上御东室，召四臣入，又赐罗衣一袭。元辅时行、次辅国加赐玉带一具，并谕公文璧，侯继爵赐视元辅。于是时行等顿首趋出及门，  上遽命中使止之，仍召入东室。  上以部院诸疏授时行等，曰：兹事朕自主张，而纷纷如此，竟是何竟？时行对云：诸臣之意不过仰赞  圣裁，亦无他也。  上意未释，复以李植及御史柯挺二疏授时行，曰：挺初疏说向简山，今疏都不及此，可令对状。植等原择三地，宝山地差胜，可调外任。又谕明日还京。四臣顿首出植之疏曰：玄宫后凿石横涧数十丈，如屏风，其下便如石地。今欲用之，则宝座安砌石上，挺之疏曰：夫大峪之山，万马奔腾，四势完美，殆天秘真龙，以待  陛下。植既斥外，挺亦被诘，寻与监生张邦垣同夺俸。邦垣四月，挺二月。先是  上谓左右曰：今外廷诸臣为  寿宫事，争言风水。夫在德不在险，昔秦皇营骊山，何尝不求选风水，未几见发，选求何益。我  祖宗山陵及卜于  天寿山，  圣子神孙，千秋万岁，皆当归葬此山，安得许多吉壤。朕志定矣。

紀念
柯挺曾在家鄉三都雲塔書院讀書。後此地出身的周起元亦中式庚子科解元，故书院附近有“师第解元”石刻牌坊。

家族
曾祖父柯寵仁，曾任壽官；祖父柯德顒，曾任壽官；父親柯喬清。母李氏。慈侍下。兄柯安甫（武進士）。

参考文献
顾起元《嬾真草堂集·文林郎陕西道监察御史立台柯公墓志铭》

相關條目
明朝解元列表

T
Category:海澄人
Category:明朝順天鄉試解元
Category:明朝南樂縣知縣
Category:明朝陕西道監察御史